《越山秋兴二首》
明代·黎贞

太平风物盛南州，远水长天分外幽。商舶尽从沧海至，野樵多向白云游。

题诗富有边经笥，写景还誇顾虎头。更喜四彝归大统，边城无复再防秋。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。